paragraph_text: Prikriveno oglašavanje na filmu, ili preciznije plasman proizvoda na filmu (eng. product placement), smatra se jednom od tehnika oglašavanja, dakle marketinške komunikacije čija je svrha informiranje potencijalnih kupaca o uslugama i proizvodima, a specifična je po tome što se proizvod ili brand koji se oglašava integrira u film (ili televizijsku seriju, ili televizijski program, roman, dramu, tekst pjesme, videoigru, ali i novinski članak, fotografiju...). Prikriveno oglašavanje smatra se hibridnom tehnikom oglašavnja jer paralelno može obuhvatiti više medija.